CELEX: 62019CN0480
Language: el
Date: 2019-06-24 00:00:00
Title: Υπόθεση C-480/19: Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 24 Ιουνίου 2019 — Veronsaajien oikeudenvalvontayksikkö

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/6
            
         
      Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 24 Ιουνίου 2019 — Veronsaajien oikeudenvalvontayksikkö
      (Υπόθεση C-480/19)
      (2019/C 295/10)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein hallinto-oikeus
      
         Διάδικοι στην υπόθεση της κύριας δίκης
      
      
         Προσφεύγων: E
      
         Έτερος διάδικος: Veronsaajien oikeudenvalvontayksikkö
      
         Προδικαστικό ερώτημα
      
      Έχουν τα άρθρα 63 και 65 ΣΛΕΕ την έννοια ότι αντιβαίνουν προς μια ερμηνεία εσωτερικού δικαίου συνεπεία της οποίας τα έσοδα που εισπράττει φυσικό πρόσωπο κάτοικος Φινλανδίας από οργανισμό συλλογικών επενδύσεων σε κινητές αξίες ο οποίος εδρεύει σε ένα άλλο κράτος μέλος της Ένωσης και έχει εταιρική μορφή κατά την έννοια της οδηγίας 2009/65/ΕΚ (1) για τους οργανισμούς συλλογικών επενδύσεων (οργανισμός ΟΣΕΚΑ με τη μορφή εταιρίας επενδύσεων) δεν μπορούν να τύχουν κατά τη φορολόγηση εισοδήματος της ίδιας μεταχείρισης με έσοδα που εισπράττει φινλανδικός οργανισμός συλλογικών επενδύσεων που έχει ιδρυθεί με συμβατική μορφή κατά την έννοια της ίδιας οδηγίας (οργανισμός ΟΣΕΚΑ με συμβατική μορφή), διότι η νομική μορφή του ΟΣΕΚΑ ο οποίος εδρεύει στο άλλο κράτος μέλος δεν αντιστοιχεί προς τη νομική δομή του ημεδαπού οργανισμού συλλογικών επενδύσεων;
      
         (1)  Οδηγία 2009/65/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (ΕΕ 2009, L 302, σ. 32).